கேள்வி: த. என். சதாலட்சுமி - அரசியல் வாழ்க்கை பற்றி விளக்கவும்.
பதில்: சதாலட்சுமி முதலில் பெடப்பள்ளி சட்டமன்றத் தொகுதியிலிருந்தும் பின்னர் காமரெட்டி சட்டமன்றத் தொகுதியிலிருந்தும் சட்டமன்ற உறுப்பினராகத் தேர்ந்தெடுக்கப்பட்டார். இவர் ஆந்திரப் பிரதேச சட்டப் பேரவை துணைச் சபாநாயகராகப் பணியாற்றியுள்ளார். 1962-ஆம் ஆண்டில், எல்லாரெட்டி சட்டமன்றத் தொகுதியிலிருந்து மாநில சட்டமன்றத்திற்கு சதாலட்சுமி தேர்ந்தெடுக்கப்பட்டார். நீலம் சஞ்சீவ ரெட்டி அமைச்சரவையில் பணியாற்றிய ஒரே பெண் அமைச்சர் இவரானார். இவர் ஒரு வருடம் பதவி வகித்த காலத்தில் தலித்துகளுக்கு இந்து மதகுருமார்களாகப் பயிற்சி அளிக்க முடிவு செய்தார். இவர் யாதகிரிகுட்டாவில் ஓர் அர்ச்சகப் பள்ளியை நிறுவினார். பின்னர், சமூக நலத்துறை அமைச்சராகப் பணியாற்றிய போது பட்டியலினத்தவருக்கான வாரியத்தினை நிறுவினார். சதாலட்சுமி அம்பேத்கரிசம் மற்றும் தனி தெலங்காணா மாநிலத்திற்கான இயக்கத்தை ஆதரித்தார். 1982-ஆம் ஆண்டில் என். டி. ராமராவ் வற்புறுத்தலின் பேரில் தெலுங்கு தேசம் கட்சி சேர்ந்தார். இவர் கட்சியின் துணைத் தலைவராக நியமிக்கப்பட்டார். பின்னர் தெலுங்கு தேசம் கட்சியை விட்டு வெளியேறி தெலங்காணா காங்கிரசு கட்சி பணியாற்றினார்.
கேள்வி: த. என். சதாலட்சுமி - தனிப்பட்ட வாழ்க்கை பற்றி தகவல் சொல்.
பதில்: சதாலட்சுமி, பழங்குடியினத்தைச் சேர்ந்த முக்கிய தலைவரான டி. வெங்கட நாராயணாவை மணந்தார். இவர்களுக்கு ஒரு மகனும் இரண்டு மகள்களும் இருந்தனர். இவர் 24 சூலை 24,2004 அன்று இதயப் பிரச்சினை காரணமாக கேர் மருத்துவமனையில் இறந்தார்.